**Turistička zajednica**

**Šibensko kninske županije**

**I**

**Turistička zajednica \_\_\_\_\_\_\_\_\_\_\_\_\_\_**

****

**Šibenik, 08. svibnja 2018.**

**Predmet: Poziv za uključenje u projekt standardizacije obiteljskog smještaja u**

**Šibensko kninskoj županiji**

Poštovani!

Projekt Označavanja kvalitete (labelling) u obiteljskom smještaju pod brand imenom „Like HOME“ je projekt koji je 2016.g. pokrenula Turistička zajednica Šibensko kninske županije u suradnji sa sustavom lokalnih turističkih zajednica. Riječ je o skupini standarda i mjerila kojima se želi stvoriti nova osnova za povezivanje nositelja obiteljskog smještaja. Radi se o nadopuni postojećeg sustava kategorizacije s ciljem povećanja konkurentnosti i razine kvalitete apartmana, soba i kuća koje se privatno iznajmljuju.

Obiteljski smještaj na prostorima Šibensko kninske županije odlikuje briga o gostu, susretljivost, obiteljsko ozračje boravka kod domaćina, te lojalnost gostiju koji upravo zbog prethodnih karakteristika spojenih s prirodnim i stvorenim atrakcijama borave generacijama u obiteljskom smještaju Šibensko kninske županije.

Svjesni značaja i specifičnosti privatnog smještaja Šibensko kninske županije, te činjenice kako se povećanjem kvalitete smještaja u postojećim kapacitetima i podizanjem razine usluga mogu stvoriti preduvjeti za jačanje glavne sezone te produženje iste, Turistička zajednica Šibensko kninske županije je u tu svrhu pokrenula projekt Označavanja kvalitete (labelling) u obiteljskom smještaju brand imena „Like HOME“.

Zašto **Like HOME?**

* Zato što najbolji primjeri privatnog smještaja nude ono što ne mogu ponuditi hoteli - stvaraju emotivnu vezu između domaćina (najčešće vlasnika i njegove obitelji) i gostiju. Gosti koji na taj način provode svoj odmor izloženi su destinaciji i njezinim autentičnostima na iskonski način jer upoznaju destinaciju kroz svoje domaćine koji su domicilno stanovništvo i savršeno su upoznati sa svim dobrim i lošim stranama. Nerijetko se između gostiju i domaćina stvaraju i prava prijateljstva kao posljedica zajedničkih lijepih iskustava na samom odmoru.
* Zato što ova internacionalna sintagma na prvi pogled jasno komunicira kako se radi o posebno certificiranoj vrsti privatnog smještaja koji kombinira visoku kvalitetu smještaja s domaćinskim pristupom.
* Zato što želimo da nam se gost osjeća dobrodošlo i „*kao doma*“.
* Zato što želimo da nam se gost vraća.

Ovim projektom želimo unaprijediti ponudu obiteljskog smještaja naše županije i pomoći Vam u povećanju kvalitete usluge i konkurentnosti.

Ciljevi i očekivani učinci projekta "Like HOME":

• povećanje kvalitete turističke ponude obiteljskog smještaja,

• postizanje bolje tržišne prepoznatljivosti,

• pojačana promidžba,

• specijalizacija prema različitim ciljnim skupinama,

• stvaranje značajne strateške prednosti i preduvjeta za produženje sezone.

Uvjeti za članstvo u sustavu "Like HOME"

Da biste postali dijelom sustava "Like HOME", morate ispunjavati kriterije projekta označavanja kvalitete u obiteljskom smještaju, koje su objavljeni na web stranicama TZŽ i LTZ.

Prijava za članstvo u "Like HOME":

• Molimo ispunite prijavni list koji se nalazi u privitku i dostavite ga u ured Vaše lokalne

turističke zajednice.

• Priložite fotokopiju rješenja – dozvole za pružanje ugostiteljskih usluga smještaja u

domaćinstvu

• Priložite deset (10) fotografija objekta u digitalnom formatu koje će se koristiti za promidžbu Vašeg objekta. Fotografije moraju biti široke minimalno 2500 piksela i snimljene u \*.jpg formatu. Također moraju biti adekvatno imenovane i snimljene na vanjski medij – CD ili DVD. Naziv svake fotografije mora sadržavati puno ime onoga što prikazuje u obliku "ime odredišta ime subjekta smještajni kapacitet 00x.jpg", npr. Vodice / Apartmani Galeb A5.jpg (molimo ne koristiti velika tiskana slova!).

Nakon što se utvrdi da objekt u domaćinstvu odgovara zadanim kriterijima za pristup sustavu „Like HOME“, iznajmljivač će pristupiti potpisivanju Ugovora o dodjeli oznake kvalitete "Like HOME" s lokalnom turističkom zajednicom, nakon čega će moći istaknuti oznaku kvalitete na predmetnom objektu. Trošak izrade i dostave standardizirane ploče oznake kvalitete "Like HOME" snosi iznajmljivač, koji ju sam naručuje, postavlja i čuva prema uputama lokalne turističke zajednice.

Nakon prijave ili članstva u krovnom brendu „Like Home“, TZ Šibensko kninske županije nudi mogućnost specijalizacije u 4 podbrenda i to: City, Bike, Rural i Luxury / Luxury Premium. Uvjeti za podbrendove su sljedeći:

1. **Like HOME City**

* Osnovni preduvjet: nositi oznaku krovnog regionalnog znaka kvalitete „Like Home“
* Besplatan pristup bežičnom internetu
* Sef za pohranu dokumenata, novca i dragocjenosti
* TV set sa satelitskim ili kabelskim programima
* Minibar ili rashladni uređaj za spremanje pića i snackova
* Asistencija pri prijevozu od zračne luke do smještaja
* Info kutak ( turistička ponuda, atrakcije, aktualna događanja u gradu, restorani, barovi, šoping, i sl. )
* Osiguran doček po potrebi na prvom dostupnom parkiralištu na prilazu urbanoj jezgri
* Asistencija pri dolasku u blizinu smještaja, kao i pri nalaženju legitimnog parkirnog mjesta
* Paket dobrodošlice ( voće, refreshment, i sl. )

1. **Like HOME Rural**

* Osnovni preduvjet: nositi oznaku krovnog regionalnog znaka kvalitete „Like Home“
* Smještaj mora biti u objektu autentičnog stila za podneblje u kojemu se nalazi, s elementima tradicionalnog načina života
* Prostrana okućnica sa sadržajima za goste poput sunčališta, igrališta za djecu, vrta sa mediteranskim začinskim biljem, voćkama, povrtnicama…
* Info kutak sa svim potrebnim informacijama, a naročito sa informacijama o:
* kušaonicama domaćih proizvoda
* šetnicama i biciklističkim stazama
* nacionalnim parkovima i parkovima prirode
* ponudi aktivnog turizma u široj okolici
* farmama sa domaćim životinjama koje se mogu posjetiti ( konji za jahanje I sl.)
* Paket dobrodošlice na bazi domaćih proizvoda.

1. **Like HOME Bike**

* Osnovni preduvjet: nositi oznaku krovnog regionalnog znaka kvalitete „Like Home“
* Vlasnik smještaja pristaje na prihvat cikloturista na jednu noć.
* Sigurna prostorija za smještaj bicikala – obavezno pod ključem, eventualno i video nadzorom.
* Prostor u sklopu objekta za popravak bicikala – biciklistički alat, pumpa, suvremeni nosač za bicikle (tzv. spirala nisu adekvatne za moderne bicikle)
* Prostor za sušenje i pranje odjeće i putne opreme ( perilica i sušilica rublja ).
* Mjesto za pranje i održavanje bicikala (gumeno priključno crijevo za vodu s nastavkom za četkanje i pranje).
* Info kutak za cikloturiste u sklopu objekta – biciklističke karte, brošure, korisne informacije (bike and bed popis, bike servisa, bike vodiča, agencija, restorana, taxi službe i sl.).
* Transfer do sljedećeg bike and bed objekta ( uz nadoplatu )
* Paket dobrodošlice ( energetska pločica, prirodni sokovi i sl. )

1. **Like HOME Luxury - ( luksuzni apartmani )**

**Luxury Premium – ( kuće za odmor )**

* Osnovni preduvjet: nositi oznaku krovnog regionalnog znaka kvalitete „Like Home“
* Luksuzni apartmani ( Luxury ) / kuće za odmor ( Luxury Premium )
* Dizajn objekta ( arhitektura objekta, dizajn namještaja, uređenje okućnice )
* Kompletno opremljena kuhinja
* Udoban, prostran i elegantno opremljen dnevni boravak
* Sadržaji predviđeni kategorijom za 5 zvjezdica
* vanjski bazen, spa prostor ( unutarnji bazen ili mali masažni bazen, sauna, fitness soba, i sl. )
* Blagovaonica za minimalno 6 osoba
* Komforne spavaće sobe s kvalitetnom posteljinom više klase ( pamučna, antialergijska, bijela )
* Kompletno opremljena kupaona s kvalitetnim kozmetičkim preparatima, te kvalitetnim svijetlim ručnicima
* Osiguran osobni doček i ispraćaj gosta, te dostupnost gostu u bilo koje vrijeme boravka
* Mogućnosti usluge održavanja, spremanja i čišćenja objekta ( uz nadoplatu )
* Gostu osigurati dodatne usluge – catering, izleti, narudžba kućnih potrepština u objekt, mogućnost pranja i peglanja odjeće i sl. ( uz nadoplatu )

Sve detalje i informacije možete dobiti u uredu Vaše lokalne turističke zajednice!

U nadi da ćete se odazvati našem pozivu i tako postati dijelom sustava "Like HOME“ ili se dodatno specijalizirati za neki od podbrendova, srdačno Vas pozdravljamo.

**Direktorica**

**Željana Šikić**

**Turistička zajednica Šibensko kninske županije**

**I**

**Turistička zajednica \_\_\_\_\_\_\_\_\_\_\_\_\_\_\_\_\_\_**

****

**Mjesto\_\_\_\_\_\_\_\_\_\_\_, datum \_\_\_\_\_\_\_\_\_\_\_**

**PRIJAVNI LIST ZA DODJELU OZNAKE KVALITETE "Like HOME"**

**Ime i prezime:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**OIB: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Ulica:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Poštanski broj i mjesto:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Iznajmljujem (zaokružiti vrstu objekta i upisati tražene podatke):**

**a) Sobu u domaćinstvu**

broj soba\_\_\_\_\_\_\_\_\_\_\_\_ broj kreveta:\_\_\_\_\_\_\_\_\_\_\_\_

**b) Apartman u domaćinstvu**

broj apartmana: \_\_\_\_\_\_\_\_ broj kreveta: \_\_\_\_\_\_\_\_

**od toga: 1/2 \_\_\_\_\_\_\_\_, 1/3 \_\_\_\_\_\_\_\_, 1/4 \_\_\_\_\_\_\_\_, 1/6 \_\_\_\_\_\_\_\_**

**c) Studio apartman u domaćinstvu**

broj studio apartmana: \_\_\_\_\_\_\_\_ broj kreveta: \_\_\_\_\_\_\_\_

**d) Kuću za odmor u domaćinstvu**

broj kuća: \_\_\_\_\_\_\_\_ broj kreveta: \_\_\_\_\_\_\_\_

**Rješenje o iznajmljivanju izdano od:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Datum rješenja:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Turistička agencija/posrednik: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Telefon: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Telefaks:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**E-mail: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ www:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Mobitel:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Potpis:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**